《得李滁州书以玉潭庄见托，因书春思，以诗代答》
唐代·独孤及

春物行将老，怀君意讵堪。朱颜因酒强，白发对花惭。

日日思琼树，书书话玉潭。知同百口累，曷日办抽簪。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。